Ansu Fati

**Anssumane “Ansu” Fati Vieira** (bɛ dɔɣi o la silimin goli October 1, 2002) nyɛla Spain boli ŋmɛra ŋun nyɛ ŋmɛri tooni ka ŋmɛri o boli n-tiri Barcelona din be La Liga ni Spain yiŋ bolli ŋmɛri goɣu.

Fati nyɛla bɛ ni daa dɔɣi Guinea-Bissau amaa ka o daa  lee piigi ni o ni  ŋmɛ o boli n ti Spain di ni daa niŋ ka o nya ʒia gbana. O daa nyɛla Spain boli ŋmɛri biinsi puuni yino ŋun mali baŋsim, ni bibihi bɛn mali baŋsim puuni yino anduniya zaa.
## Piligu mini maŋmaŋa biɛhigu
O mini daŋ daa yiɣisi kuli Sevilla o yuma ayobu saha, di ni daa niŋ ka o dɔɣiri kpɛma Braima dihi duu contraji zuɣu n-ri Sevilla. O dɔɣiri kpɛm ŋun pahi, Miguel Fati, gba nyɛla boli ŋmɛra. O doɣiri kpɛma, Enca Fati nyɛla boli ŋmɛri ŋun be Portugal. 

O ba, Bori Fati, nyɛla boli ŋmɛri kuro, bɛn daa dɔɣi Guinea-Bissau. O daa yin chaŋ Portugal, Bori daa ŋmɛ boli n-ti kilaapu din daa dii ka yaa. Ka o daa yin chaŋ Marinaleda, tiŋ kpaŋa din miri Seville ka bɛ daa  tiri yaakooro nim tuma. Wahala dibu Marinaleda ni, o daa nya Juan Manuel Sánchez Gordillo, ka o ti o loori duhibu tuma. Ka o daa pa ʒini tabila Herrera tiŋ baŋlinga, luɣishɛli Ansu di o bilim biɛhigu pam, ka daa piligi o boli bohimbu. Di mini bɛ dɔɣi o Guinea- Bissau maa, Bori yɛliya ni o nyɛla Seville bilichina. 
## Club career
### Barcelona
#### Early career
O ni ŋmɛ n-ti Herrera mini tiim bihi din be Sevilla, o daa yi n-kpɛ Barcelona La Masia yuuni 2012, ka nya yuun pia, o dɔɣiri kpɛm ni daa chaŋ giligi yuuni.
### 2019–20 season
Silimin goli July 24, 2019, Fati daa dihi nuu contraji zuɣu n-ti Barcelona, n daa saɣi n-ti alikawuli hali ni yuuni 2022. Silimin goli August 25, pɔi ka o daa pahi boli ŋmɛri bɛn na ʒi kpaŋ maa zuɣu, Fati daa ŋmɛ o tuuli boli zaŋ n-ti Barcelona mini La Liga. O daa kpɛmi na n ti deei pɔ dira Caries Pérez saha shɛli bɛ ni daa Real Betis pɔri anu ka bɛ piigi pɔri ayi bɛ yiŋ dundɔŋni. Yuun pia ni ayobu ni dabisa kobisita ayi ka, o daa leei bilbili ŋun pahiri agi ka ŋmɛ o boli tuuli n-ti lala tiim ŋɔ, bɛiɣu pishi ayi ka ka o daa kpɛm Vicenç Martínez yuuni 1941. 

Silimin goli August 31, 2019, Fati daa di o tuuli pɔɣu Barcelona mini Osasuna ni lu sɔŋ pɔri ayi yi ni o yuun pia ni ayobu ni dabisa kobisita ni anahi dali, ka leei bibili tuuli ŋun na min di pɔɣu n-ti  Barcelona bikura yaɣali tiim maa  ni bibili ŋun pahi ata n di pɔɣu La Liga taarihi puuni. 

Silimin goli September 14, 2019, o piligu boli tuma, Fati daa bibila tuuli La Liga taarihi puuni n di pɔɣu ka zɔŋsi ka bɛ lahi di pɔɣu maachi yinga ni, yuun pia ni ayobu ni dabisa kobisita ni pishi ayi kani. Fati daa di pɔɣu minti din pahi ayi ni ka nya Frenkie de Jong ni daa sɔŋsi ka o dili ka daa lahi sɔŋsi ni Frenkie de Jong pɔɣu dibu minti ayopɔin zuŋu ka maachi maa daa yiɣisi ka Barcelona di Valencia pɔri anu ka bɛ piigi la pɔri ayi. 

Silimin goli September 17, Fati daa ŋmɛ o Champions League tuuli ka bɔ mini Borussia Dortmund daa lus sɔŋli, ka daa leegi bibila tuuli ŋun ŋmɛ n-ti Barcelona lala Champions League ŋɔ maani ka  nya yuun pia ni ayobu ni bɛiɣu kobisita ni pishi ni yini, ka daa kabisi taarihi shɛli  Bojan Krkić (yuun ni ayopɔin ni bɛiɣu pishi ni ayi) ni daa gbubi; o daa lahi nyɛla bibila ŋun pahiri ata ka na min ŋmɛ boli lala Champions League maani. Silimin goli December 10, Fati daa leei bibila tuuli ŋun na min di pɔɣu UEFA Champions League puuni ka nya yuun pia ni ayopɔin ni bɛiɣu kobisinahi o ni daa pɔɣu ka Barcelona nya nasara Inter Milan zuɣu San Siro dundɔŋni. 

Silimin goli February 2, 2020, Fati daa leei bibila tuuli ŋun di pɔri ayi maachi gaŋ puuni La Liga taarihi ni, n daa di pɔri ayi ŋɔ zaa Barcelona nasara nyɛbu Levante zuɣu (2-1). Silimin goli July 5, Barcelona daa nyɛ nasara Villarreal zuɣu bɛ yiŋ dundɔŋni n diba pɔri anahi ka bɛ piigi la pɔ yini ka o daa di pɔɣu din pahiri anahi maa. O pɔɣu n daa leei pɔɣu tusaawɔi Barcelona taarihi ni. Silimin goli July 9, 2020, Fati daa nyɛla busin pɛibiri ni kari yihi paaki kpaŋa saha shɛli o ni daa tabigi Fernando Calero Barcelona mini Espanyol maachi ni. Fati daa kuli kpɛ nala maachi ŋɔ ni minti dina anu zuɣu o ni daa deegi Nélson Semedo. 
### 2020–21 season
Silimin goli September 23, 2020, bɛ daa tirisi Fati n kpɛhi tuuli tiim maa ni. Daba anahi nyaanŋa, Barcelona yuuni 2020-21 tuuli La Liga maachi ni, maachi tuuli zaŋ n-ti koochi palli, Ronald Koeman, Fati daa di pɔri ayi din daa niŋ ka bɛ nya nasara Villarreal zuɣu n diba pɔri anahi ka bi tarigi labisibu. O daa labi di pɔɣu yaɣa bɛ maachi din daa paya, ka be daa nya nasara n di Celta Vigo pɔri ata ka bi tarigi labisibu silimin goli October 1. O kpaŋmaŋa ŋɔ zuɣu daa chɛ ka bɛ piigi o ni ŋuni ŋmɛ boli du gaa n nyɛŋ so kam silimin goli September 2020. Silimin goli October 20, o daa di pɔɣu din daa niŋ ka be nya nasara Ferencváros zuɣu n di ba pɔri anu ka bɛ piigi la pɔ' yini Champions League ni, ka leei boli ŋmɛri so ŋun na min di pɔri gari pɔ' yina lala kompatiisa ŋɔ ni pɔi ka naayi nya yuun pishi ayi ka. Silimin goli October 24, o daa di pɔɣu din daa niŋ ka Real Madrid nya nasara bɛ zuɣu n diba pɔri ata ka be piigi pɔ' yini, ka leei bia ŋun pahiri ayi n na min di pɔɣu El  Clásico ni, ka nya yuun pia ni ayopɔin ni bɛiɣu kobisita ni pihiyɔbu yini ka, ka doli Alfonso Navarro nyaanŋa,  ŋun gba daa di pɔɣu ka nya yuun pia ni ayopɔin ni bɛiɣu kobisita ni pihinu ni ayobu silimin goli March 30, 1947. Silimin goli November 17, Fati daa deei duni daŋa saha shɛli bɛ mini Real Betis ni daa zaŋ bɛ nyɔri yo taba ka bɛ daa yihi o bɛ ni daa chaŋ ni bɛ ti vooi kom ka labi na; dɔɣitɛ nim vihigu daa wuhiya ni o nuzaa duni maa jila n chihi. Daba ayi nyaanŋa, bɛ daa niŋ o apolɛsa ka kilaapu maa daa moli n ti salo ni Fati na n doni ka mani chira anahi zuɣu. Amaa o daa ti doni la chira awɔi – o daa piligi la tiraanin chira awɔi nyaanŋa – n kuhiri yuuni 2021-22 La Liga kompatiisa. 
### 2021–22 season
Yuuni 2021 – 22, Barcelona yɛliya ni Fati ni di namba pia liiga fali Lionel Messi sani. Silimin goli August 2021, Ansu Fati daa labi bohimbu no Ciutat Esportiva paagi ni chira awɔi nyaanŋa. Silimin goli September 26, Fati daa tuui ŋmɛ boli din daa niŋ ka o bi lahi ŋmɛ boli dabisa kobisita ni pishi ni ata din gari saha shɛli bɛn daa di Levante pɔri ata ka bɛ tarigi labisibu. O daa kpɛmi ti deei so, ka di pɔɣu minti pia zuɣu. Silimin goli January 20, 2022 o daa nya daŋa Athletic Bilbao ni daa Barcelona pɔri ata ka bɛ piigi pɔri ayi Copa del Rey maachi ni. Silimin goli May 1, o daa labi na chira ata nyaanŋa o ni daa nya daŋa maachi shɛli Barcelona ni daa di Mallorca pɔri ayi ba bɛ piigi pɔ yini.
## International career
Fati daa mali soli ni o tooi ŋmɛ o bolli n ti Guinea-Bissau boli yaɣali kam, amaa o bi ŋmɛri n tiri o dɔɣim tiŋ ŋɔ. O ni daa tuui ŋmɛ boli La Liga, Royal Spanish Football Federation (RFEF) daa niŋ korisi niŋ o ni, ka Diaro AS daa ti lahibali ni Spanish gɔmnanti daa saɣiya ni o ni ti Fati ʒia gbana ka o niya nyɛla o zaŋ'ŋɔ pahi 2019 FIFA U-17 World Cup tiim zuɣu. O daa lahi tooi mali soli ni o nya Portuguese gba paasipɔti domi o yaan'nim nya bɛn dɔɣi shɛbi dini. 

Fati daa nyɛla bɛ ni ti Spanish ʒia gbana silimin goli September 20, 2019, ka di wuhi ni o chɛ o Guinea-Bissau bilichinsi tali. Bɛ daa boli o niŋ Spain yuun pishi ni yini tiim ni silimin goli October 11, 2019, din daa niŋ ka Carles Pérez nya daŋa. Fati daa tuui ŋmɛ o boli n ti Spain yuun pishi ni yini tiim ŋɔ maa silimin goli October 15, 2019 saha shɛli bɛ mini Montenegro ni daa kpa taba. 

Silimin goli August 20, 2020,  Fati daa nya o tuuli boligu ni o kana n ti tabi sɔŋ ŋmɛ boli n-ti Spain din daa niŋ ka bɛ mali maachi diba ayi ni bɛ ŋmɛ yuuni 2020-21 UEFA Nations League ni. O daa tuui ŋmɛ o tiŋduya boli silimin goli September 3, 2020, din daa niŋ ka o yi kpaŋ kpɛna  minti pihinahi din pahiri ayi ka bɛ Germany na lula sɔŋ. O daa dila o tuuli tiŋduya boli pɔɣu silimin goli September 6, 2020, din daa niŋ ka o Spain pɔɣu din pahiri ata bɛ mini Ukraine ni daa bɛ nyɔri yo taba ka ka daa leei Spain bia poli ŋun na min di pɔɣu n-ti tiim maa ka nya yuun pia ni ayopɔin ni  kobisita ni pia ni yini; ka di wuhi ni kabisi yuun kobisiwai ni anu tarihi shɛli Juan Errazquin ni gbuba, yuun pishi ayi ka ni dabisili kobisita ni bɛiɣu pihinahi ni anahi. Ŋuni n lahi nya tuuli bia ŋun na min piligi maachi UEFA Nations League ni, n kabisi taarihi shɛli Welsh boli ŋmɛri a Ethan Ampadu yuuni 2018, yuun pia ni ayopɔin ni dabisili kobisita ni bɛiɣu pihinu ni ayopɔin. Lala taarihi nim ŋɔ maa zaa nyɛla o Barcelona boli ŋmɛri kpeei, Gavi ni kabisi ŋan zaa, silimin goli June 5, 2022. 

Silimin goli November 11, 2022, lahabali daa yina ni Fati nyɛla ŋun yɛn pahi Spain 2022 FIFA World Cup tiim maa zuɣu. O daa ŋmɛla maachi diba ayi – di zaa o deeila shɛba – din daa niŋ ka Morocco nim ŋmɛ n yihi Spain. 
## Ŋmɛbu sitaai
Ka mani boli tɔɣano niŋdiba pam ni nya ka o nyɛla boli baŋda ŋun na yiɣisiri anduniya ni, Fati boli ŋmɛbu sitaayi nyɛla bɛn zaŋ maɣisi Barcelona boli ŋmɛri kuro Lionel Messi. Ŋun ŋmɛri zaa shɛhi bobigu, Fati nyɛla ŋun ni tooi ŋmɛ tooni luɣuli kam; o daa piligiya ka nyɛla pɔ' dira, amaa bɛ daa yihi o labisi ka o ti ŋmɛri tooni nuzaa yaɣali. Din niŋ ka o tooi ŋmɛri o naba maa zaa maa, di mini o ku nya ŋun ŋmɛri o nudirigu gbali ŋɔ, o lahi nyɛla ŋun ni tooi tooni nudirigu yaɣali, ni tooni sunsuuni ka nya ʒiri awɔi, ni pɔ' diri ŋun pahiri ayi bee namba pia ni yini bee sunsuuni ŋun ŋmɛri tooni bee mamba pia.
## Career statistics
## Honours
**Barcelona**
* La Liga: 2022–23
* Copa del Rey: 2020–21
* Supercopa de España: 2022–23

**Spain**
*UEFA Nations League: 2022–23

**Maŋmaŋa**
* UEFA La Liga Revelation Tiim din gaŋdu yuuni: yuuni 2019–20
* La Liga boli ŋmɛri a ŋun gaŋdu goli puuni: silimin goli September 2020
* IFFHS Men's World Youth (U20) Team: yuuni 2020, ni yuuni 2022
* IFFHS Men's Youth (U20) UEFA Team: yuuni 2020, ni yuuni 2022
* Goal.com NxGn: yuuni 2021 
## Kundivihira